GiliGold/VAD_KnessetCorpus huggingface dataset:
<עידו בן יצחק: כל עבירה אחרת שהמניע לעבירה לאומני או שהייתה בעבירה אפשרות ממשית למתן שירות לארגון טרור או לאדם שרצה לפגוע בביטחון המדינה.
<עידו בן יצחק: "החלטת ממשלה" – החלטה של הממשלה, לרבות בדרך של אישור אמנה הסכם או בדרך אחרת, ולרבות התחייבות לעתיד והתחייבות מותנית, וכן החלטה כאמור של שר בממשלה.
<עידו בן יצחק: "כסף" – לרבות שווה כסף.
<עידו בן יצחק: "מחבל" – מי שביצע פעילות חבלנית עוינת אף אם אינו בין החיים.
<עידו בן יצחק: "הרשות הפלסטינית" – המועצה, כהגדרתה בתוספת לחוק לתיקון ולהארכת תוקפן של תקנות שעלת חירום (יהודה והשומרון (שיפוט בעבירות ועזרה משפטית), התשס"ז-2007.
<עידו בן יצחק: "השר" - שר הביטחון.
<עידו בן יצחק: אני אעיר לגבי ההגדרה, אסיר ביטחוני, אנחנו לקראת קריאה שנייה ושלישית נבחן אותה שוב כי אני לא בטוח שהיא מכסה את כל המקרים.
<עידו בן יצחק: בכל מקרה, נדון בה ביחד עם הצעת החוק הממשלתית שגם בה יש הגדרה.
<מוריס הירש: היא ממש לא מכסה.
<מוריס הירש: היא לא מכסה את כל מי שנשפט בבתי המשפט הצבאיים שאלה 95 אחוזים מהמחבלים שמקבלים את המשכורת.
<מוריס הירש: כל העצורים המינהליים שמוחזקים מכוח צווים של המפקד הצבאי.
<מוריס הירש: יש פער עצום בין ההגדרות כפי שמופיעות בהצעת החוק לבין מי שמקבל את הכסף.
<מוריס הירש: חייבים לתקן.
<מוריס הירש: עידו אולי עדין אבל חייבים לתקן את הדבר הזה.
<מוריס הירש: אם זה לא יתוקן, החוק לא ישרת שום מטרה.
אבי דיכטר: הערה חשובה.
<מוריס הירש: יש נוסח של הערות שהעברתי גם לייעוץ המשפטי לקראת הדיון הראשון.
<מוריס הירש: רשימה של דברים שהופיעו בתזכיר החוק של הממשלה, רשימה של מקרים נוספים שצריך להתייחס אליהם, מי שנשפט בבתי המשפט הצבאיים ולהגדיר, מי שמוחזק במעצר מינהלי וכן הלאה וכן הלאה.
<מוריס הירש: זה דווקא כן מופיע בתזכיר החוק של הממשלה וחייבים להוסיף אותם לחוק כי אחרת לא עשינו כלום.
<ענת אסיף: הערה כללית.
<ענת אסיף: מכיוון שנציגי הממשלה עמלו ועמלים על ההצעה הממשלתית, כפי שאתם יודעים לא קיימנו כאן דיון של התייחסויות לנוסח של ההצעה הפרטית ומן הסתם יש הערות רבות שחלקן בעצם הבאנו לידי ביטוי בניסוח של ההצעה הממשלתית, קחו בחשבון שאתם מעלים להצבעה בלי שנדונו הערות לכלל הנוסח.
אבי דיכטר: היו כאן דיונים קודמים.
אבי דיכטר: זה לא הדיון הראשון.
<ענת אסיף: על העקרונות.
<ענת אסיף: לא על הניסוח.
<עידו בן יצחק: אנחנו מקריאים את הצעת החוק כדי שיעירו גם הערות לנוסח.
<עידו בן יצחק: אם יש הערות לנוסח, אפשר לשמוע אותן.
<ענת אסיף: לא באנו מוכנים להערות לנוסח של הצעת החוק הפרטית.
<ענת אסיף: אנחנו באנו כדי לעדכן על ההצעה הממשלתית.
<ענת אסיף: זה לא אומר שום דבר לגבי סמכויות הוועדה ושיקול דעתה.
<גל כהן: בין היתר אחד השינויים הגדולים, הערות שאנחנו לא מעירים כרגע, אבל אחד מהדברים שכן מופיעים בהצעה הממשלתית בשונה מההצעה הפרטית זאת הגדרה הרבה יותר חדה וברורה.
אבי דיכטר: מה שנקרא מקבלי הכספים.
<עידו בן יצחק: אפשר לראות מה ההצעה שהייתה בתזכיר ואפשר לשאוב אותה לתוך הסעיף הזה.
<ענת אסיף: אתם רשאים לעבור את זה, אבל זאת בעיה.
<ענת אסיף: אנחנו לא דנים כאן על טקסט ממשלתי שכבר אושר.
<עידו בן יצחק: נקבע דיון להצעת החוק הזאת.
<עידו בן יצחק: אם היו לכם הערות להצעת החוק הזאת, חובת
<עידו בן יצחק: כם הייתה להעיר אותן.
<עידו בן יצחק: זה שלא באתם עם הערות לנוסח, הבעיה היא לא בוועדה.
<ענת אסיף: אני משקפת את מצב הדברים של מה הנחת העבודה שאנחנו עבדנו לפיה.
<עידו בן יצחק: הנחת העבודה הייתה שהיום אנחנו דנים בהצעת החוק.
<עידו בן יצחק: אני אקרא את מה שמופיע בתזכיר הממשלתי שגם אותו אנחנו צריכים לבחון אבל הוא ללא ספק יותר מקיף ממה שמוצע בהצעת הפרטית.
<עידו בן יצחק: כאן אומר שמי שמרצה עונש מאסר בשל הרשעה באחד מאלה: עבירת טרור כהגדרתה בחוק המאבק בטרור התשע"ו-2016.
<עידו בן יצחק: עבירה לפי פקודת מניעת טרור התש"ח-1948.
<עידו בן יצחק: עבירה לפי חוק איסור מימון טרור, התשס"א-2005.
<עידו בן יצחק: עבירה לפי תקנות 84 ו-85 לתקנות ההגנה (שעת חירום), 1945.
<עידו בן יצחק: עבירת ביטחון כהגדרתה בחוק סדר הדין הפלילי (הוראת שעה) (עצור החשוד בעבירת ביטחון), התשע"ב-2006 כנוסחו ערב כניסתו לתוקף של חוק המאבק בטרור.
<עידו בן יצחק: מי שמוחזק במעצר בחשד לביצוע עבירות המנויות בסעיף 1.
<עידו בן יצחק: מי שמוחזק במעצר על פי חוק סמכויות שעת חירום (מעצרים), התשל"ט-1979.
<עידו בן יצחק: מי שהורשע על ידי בית משפט צבאי כהגדרתו בתקנות ההגנה (שעת חירום).
<עידו בן יצחק: מי שמוחזק במעצר או הורשע על ידי בית משפט צבאי כהגדרתו בחוק לתיקון ולהארכת תוקפן של תקנות שעת חירום (יהודה ושומרון) (שיפוט בעבירות ועזרה משפטית), התשס"ז-2007 בגין ביצוע עבירה או חשד לביצוע עבירה שנקבעה בתיקון (נוסח משולב) (יהודה ושומרון) מספר 1651, התש"ע-2009 שהוציא מפקד כוחות צה"ל ובתקנות ההגנה לשעת חירום 1945 לפי תוקפן באזור ובשטחי המועצה הפלסטינית.
<עידו בן יצחק: מי שמוחזק במעצר לפי החלטת מפקד צבאי בהתאם להוראות פרק ט' בדבר הוראות ביטחון (נוסח משולב) (יהודה ושומרון), מספר 1651 התש"ע-2009.
<עידו בן יצחק: מי שמוחזק מכוח צו כליאה או מכוח הוראות כליאה זמנית שהוצאו לפי הוראות חוק כליאתם של לוחמים בלתי חוקיים, התשס"ב-2002.
ענת ברקו: ומעצר מינהלי?
<עידו בן יצחק: אמרתי מעצר מינהלי.
אבי דיכטר: אבל זה כל מי שאתה צופה עליו מהצד של החוק הישראלי.
<עידו בן יצחק: יש פה גם מי שהורשע על ידי בית משפט צבאי.
אבי דיכטר: מהצד הישראלי.
אבי דיכטר: כשהרשות הפלסטינית משלמת על פי חוק, איך אנחנו בודקים את כל האוכלוסייה שהיא מחליטה שהם מה שנקרא גיבורי הרשות הפלסטינית?
<גל כהן: יש לנו בהצעה הממשלתית מנגנון שקובע גם לעניין שאתה דיברת עליו עכשיו.
<גל כהן: טפסים שמעבירה הרשות הפלסטינית למי שלא הורשע בעבירות שהוגדרו כאן ובכל זאת הרשות משלמת את מה שהם קוראים שבויי מלחמה או משהו כזה.
<גל כהן: זה מופיע.
ענת ברקו: זאת הגדרה יותר מתאימה.
<עידו בן יצחק: זה עוד לא קיים כאן.
<עידו בן יצחק: בהכנה לקריאה שנייה ושלישית, עת נשלב בין שתי ההצעות או אם נקדם רק אחת מהן, נראה איך משלבים את זה.
אבי דיכטר: ברור לחלוטין שההגדרה כאן של אסיר ביטחוני בסעיף 1 - - -
<מוריס הירש: המונח אסיר, מי שזכאי לקבל תשלום מהרשות הפלסטינית, מוגדר כל מי שעשה פעולה נגד הכיבוש.
<מוריס הירש: ולכן מה שניסינו לעשות, לפחות הצענו בזמנו, להציע שכל מי שיכול היה להיכלל בתוך ההגדרה הזאת, אם זה עצור מינהלי, אם אלה שפוטים של ישראל, בתי המשפט הצבאיים, לעשות את ההגדרה רחבה ככל הניתן אבל התוספת של עוד סעיף סל הוא באמת טוב מאוד.
<עידו בן יצחק: האם לקבוע עכשיו מנגנון של איך אנחנו מחליטים מי קובע מי מוגדר כאסיר ביטחוני מעבר להרשעות האלה ולמאסרים האלה?
אבי דיכטר: הסעיף הזה הוא סעיף מרכזי בהצעת החוק.
אבי דיכטר: אני מניח שגם בממשלתית, בוודאי גם אצלנו.
אבי דיכטר: הוא סעיף מרכזי.
אבי דיכטר: אני חושב שההערות שהיו כאן הן באמת הערות כבדות משקל.
אבי דיכטר: זאת אומרת, בסופו של דבר על מי אנחנו מחילים או בגין תשלום למי אנחנו מחילים את הקיזוז, זו סוגיה מאוד מרכזית.
אבי דיכטר: אני מבין שאנחנו כאן בהגדרה מאוד חסרה.
<עידו בן יצחק: הרחבנו אותה משמעותית אם אנחנו הולכים לכיוון הזה.
<עידו בן יצחק: אולי מה שאני יכול להציע, זה צריך עוד ליבון אבל לפחות לשלב הזה, אסיר ששר הביטחון קבע לגביו שהוא מקבל כספים מהרשות הפלסטינית.
<גל כהן: אני יכול להגיד שחלק גדול מהעבודה הממשלתית, יותר משני דיונים, רק על העניין הזה בדיוק של אלה שהם לא נופלים בהגדרה של אסיר ביטחוני ובכל זאת אנחנו רוצים להחיל את החוק הזה לגביהם.
<גל כהן: זה אחד הנושאים המרכזיים שדנו עליהם המון.
<גל כהן: בסופו של דבר ניסחנו את זה בצורה מסוימת.
<גל כהן: אני יכול להקריא, אם אתם רוצים.
<גל כהן: לכן אנחנו אומרים שאנחנו מקדימים כאן את המאוחר.
<גל כהן: אצלנו זה מסודר באמת בצורה מאוד מסודרת, כל המנגנון.
<עידו בן יצחק: הצעת החוק הממשלתית עוד לא אושרה.
<ענת אסיף: הממשלה תתמוך בזה אבל עוד אין הצעת חוק ממשלתית.
אבי דיכטר: איך אנחנו יכולים לקדם הצעה שהסעיף המרכזי שלה הוא כל כך מחורר?
<עידו בן יצחק: נשאר רק החלק הזה שהוא לא החלק הארי.
<עידו בן יצחק: יש שתי אפשרויות.
ענת ברקו: בהצבעה אין את הליבה.
ענת ברקו: רק אם נחליט.
<עידו בן יצחק: את כל זה אני מכניס.
<עידו בן יצחק: ההגדרה של אסיר ביטחוני שהקראתי, אני אכניס.
<עידו בן יצחק: הנקודה היא מי שלא נכלל באף אחת מאלה, יש שתי אפשרויות.
<עידו בן יצחק: או שאנחנו כרגע לא נכלול את זה אבל כן נחשוב על פתרון לקריאה השנייה והשלישית שיהיה לו גם ביטוי בהצעת החוק הממשלתית וגם נתייחס לזה בדברי ההסבר שאנחנו הולכים לדון בזה.
<עידו בן יצחק: אפשרות נוספת היא לכתוב עכשיו סעיף שהוא עוד לא הכי בשל לטעמי ולומר שבעצם כל הרשימה הזאת שהקראתי וכן אסיר אחר ששר הביטחון קבע לגביו שהוא מקבל כספים.
אבי דיכטר: סיימנו את הדיון.
אבי דיכטר: אני לא מרגיש בנוח, אני חייב להודות, שאנחנו הולכים להצבעה על משהו שהחלק המאוד מרכזי שלו לא מגובש.
אבי דיכטר: זה נכון שזה רק לקריאה ראשונה, אבל בכל אופן זה עמוד מאוד מרכזי.
אבי דיכטר: אני מבקש, מאחר ואנחנו מניחים שזה יבוא לוועדת שרים ביום ראשון כמו שנאמר כאן, ואז זה יקבל את החותמת של ועדת השרים, לקחת מתוך ההצעה שלהם פלוס ההערה שהייתה כאן בצדק, שגם ההצעה שלהם היא לא קיימת, לגבי המשלים מהצד הפלסטיני ולנסח את זה מבחינתנו בצורה שכאשר אנחנו מצביעים, נצביע על משהו מגובש ולא תוך כדי תנועה.
אבי דיכטר: אני לא רוצה להצביע על משהו שהוא בעמוד מרכזי כל כך לא סגור.
אבי דיכטר: לכן אני מבקש לקחת את השבוע הבא ובשבוע הבא לגבש את הדברים שהם, לא רוצה לומר טכניים כי הגדרת מחבל זה לא דבר טכני, אבל זאת לא המהות של הצעת החוק הממשלתית כפי שדיברנו קודם במחלוקת המאוד מאוד ברורה בין האופן שבו זה נתפס בוועדה לבין האופן שבו זה מנוסח בהצעת החוק שלכם, מה שנקרא לא סופי.
אבי דיכטר: אני מקווה שהיא תעבור את השינוי הנדרש לאור ההערות שלנו בישיבה היום.
אבי דיכטר: על התצורה הסופית, בשבוע הבא נעשה דיון כדי לראות שאנחנו סגורים לפני שאנחנו עושים הצבעה אצלנו.
אבי דיכטר: זה הסיכום שלי.
מרדכי יוגב: בוקר טוב לכולם, ועדת משנה לעניינים אזרחיים של יהודה ושומרון, לפי סעיף 120 (2) ב' הישיבה פתוחה.
מרדכי יוגב: הישיבה הזאת היא מקיפה המון נושאים.
מרדכי יוגב: בין היתר מקיפה המון נושאים, ובני פה, קמ"ד איכות סביבה, אמר פה, יודעים משום שצומצמנו במספר הישיבות שאנחנו מצליחים לקיים כל שנה או כל חודש, אנחנו במאבק רציף לקיים נוסף, ולכן יכולת המעקב וההתקדמות היא מסויימת, היינו רוצים יותר.
מרדכי יוגב: (סבב שמות) מכוון שאנחנו היום באמת הכנסנו הנה הרבה מאוד נושאים אז אני רק אגיד את המטרה של הישיבה ואנחנו מייד נתחיל בעדכון סטטוס.
מרדכי יוגב: יש פה אנשים שנמצאים לצורך נושא אחד או שניים כגון נרות ארכאולוגיות או דברים אחרים.
מרדכי יוגב: אני מודה כאחד שלא מספיק מתעניין באיכות סביבה לאור חייו, יש הרבה נושאים אחרים שטורדים אותו, מהפריפריה והצפון ועד נושאי חברה ויושב ראש ועדת משנה לשיפור הבריאות בפריפריה בדרום, עלייה וקליטה, ביטחון ועוד דברים, איכות הסביבה לא תמיד היה בראש מעייני.
מרדכי יוגב: אני מודה שעם כניסה פנימה לתוך הנושאים יש בהם מעניינים מאוד אפילו וודאי כאלה שמחייבים טיפול.
מרדכי יוגב: ולכן אנחנו ביקשנו, מטרת הישיבה היא צמצום מפגעי איכות הסביבה בתפר קו ירוק מתוך הנחת היסוד שכבר דובר בה רבות שמפגעי איכות הסביבה הם חוצי גבולות וזיהום האקויפר בהר, זיהום שלו בשפלה ואפילו להיפך, לפעמים ומשרפות ששורפים בכוכב יאיר עושים גם עשן לכפרים פלשתינאים ולהיפך.
מרדכי יוגב: בכוונה נתתי דוגמה הפוכה, לא שהתבלבלתי.
<קריאה: לא פשוט התגעגעת לחטיבה שלך, כוכב יאיר.
מרדכי יוגב: ג'ימל וג'יוס אלה הכפרים שסובלים מזה אם אני בעל פה אפילו זוכר לציין מה גובל שם, אבל גם צופים.
מרדכי יוגב: אנחנו ביקשנו לתוך הישיבה הזאת, אני מייד רוצה לעבור לפי הזימון אליה כדי להיות צמוד אליו, ביקשנו לכוון עדכון סטטוס תכנית אב לאיכות סביבה ביהודה ושומרון.
מרדכי יוגב: אנחנו מברכים את האורחים גם שבאו אלינו מארצות הברית, שני נערים יהודים.
מרדכי יוגב: גילוי נאות, יש להם קרבה לקמ"ט איכות סביבה.
מרדכי יוגב: ביקשנו עדכון סטטוס תכנית אב לאיכות סביבה ביו"ש בהמשך לנתונים שהצגנו בישיבות קודמות, סטטוס טיפול ואכיפה במחצבות.
מרדכי יוגב: נתנו פה עכשיו דגש גם ונצטרך להתייחס גם למחצבה שהייתה בקריית ארבע והמעקב אחריה ופה בהמשך הבקשה לישיבה הזאת אז גם היה נושא של עבודות עפר גדולות מאוד באזור גבעת זאב.
מרדכי יוגב: הייתה לנו התייחסות ייחודית וכבדה וקשה, גם היינו בשטח, לפגיעה הקשה מאוד בנחל ערוגות, בשמורה ההסכמית ובמה נעשה שם.
מרדכי יוגב: סטטוס ה- - - סילוק פסולת שחלקם התקדמו, סטטוס מצב - - - שלמיטב הבנתי היה אמור להתקדם, סטטוס פרוייקט איגום נחלים שלמיטב הבנתי ראיתי תוקף להבין איפה הוא עומד וסטטוס טיפול באתר ארכאולוגי.
מרדכי יוגב: לא בטוח שנצליח להגיע לכל הדברים של טורבינות רוח ודברים נוספים.
מרדכי יוגב: אנחנו נשתדל, נתקדם, נשמע את הסקירה הכללית וגם פגיעה באתרי ארכאולוגיה.
מרדכי יוגב: נשמע את הסטטוס טיפול באתר ארכאולוגי בפארק גבעת זאב גם, מה שם נעשה.
מרדכי יוגב: נשמע את הסקירה הכללית, נראה דברים שלא נענים, נשמע גם את מרקו, קודם נשמע את הגורמים הרשמיים ואז נעשה סיבוב של הצגת פערים או דברים אחרים כפי מה שמשתמע פה לארגונים השונים וננסה לסכם את כל הדברים האלה יחד.
מרדכי יוגב: אנחנו איתך וכל מה שאתה יכול להשאיר לנו כתוב אנחנו יותר מנשמח.
<בני אלבז: בסדר גמור.
<בני אלבז: בוקר טוב לכולם.
<בני אלבז: אני קודם כל אתן עדכון בגדול על מה קורה היום ביהודה ושומרון מבחינת איכות סביבה.
<בני אלבז: אני קודם כל מברך על הדיונים שמתקיימים פה ואת הדחיפה של המערכת לדחוף אותנו ואת כל המערכות מסביב לקדם נושאים.
<בני אלבז: אז ככה, קודם כל בנושא החקיקה הסביבתית אנחנו השגנו תקציב לשני יועמ"שים שהם רפרנטים חיצוניים שיעבדו אצלנו, תחתנו, כעזרה לקדם את חוקי הסביבה ביהודה ושומרון.
<בני אלבז: אנחנו מקווים שברבעון הזה נסיים את הקליטה שלהם ונוכל לצאת לדרך, לקדם את החוקים הסביבתיים שפעם שעברה הצגתי אותם כאן.
<בני אלבז: זה אחד.
<בני אלבז: דבר שני, בנושא הקדרון אנחנו מתקדמים בצורה אדירה לא צריך להגיד לכם - - -
מרדכי יוגב: שאלה, אם אמרת וזה חשוב מאוד, זה אצל שיר או אצלך, החקיקה הסביבתית ביו"ש?
<שיר גומס דה מסקיטה: קידום החקיקה הסביבתית?
מרדכי יוגב: כן, אנחנו עברנו אפילו על רשימת החוקים בישיבות קודמות.
<בני אלבז: אנחנו תעדפנו מספר חוקים ו- - -
מרדכי יוגב: אז את תדעי לתת אחרי זה מה יקודם, תכנית עבודה?
<שיר גומס דה מסקיטה: לא ל-2018 אבל מה שנעשה עד.
מרדכי יוגב: מה שנעשה אחורה וגם ומה שיהיה ב-18' לא ב-20'.
<שיר גומס דה מסקיטה: התכנית עבודה לחקיקה ל-2018 נקבעת על ידי סגן שר הביטחון והיא טרם הסתיימה.
מרדכי יוגב: אז אנחנו צריכים - -
<קריאה: על ידי סגן שר הביטחון.
מרדכי יוגב: - - סדר עדיפויות לתכנית העבודה.
מרדכי יוגב: והיא עוד לא הוגדרה?
<שיר גומס דה מסקיטה: לא.
<בני אלבז: לא של היועמ"ש עם הרפרנטים אלא בגדול של המחלקה.
מרדכי יוגב: אז אנחנו נבקש משר הביטחון לקבל אלינו תוך חודש את תכנית העבודה לקידום החקיקה הסביבתית ביהודה ושומרון.
מרדכי יוגב: כי היו רשימות ארוכות בישיבה קודמת קודמת, לא לפניי, לפניי רק דוחות של ירוק עכשיו על הדבר שבה רשמנו את כל החוקים שלדעתנו צריכים - - -
<בני אלבז: נכון מאוד.
<בני אלבז: כאשר המטרה, אני אומר פה ומדגיש, גם השר, גם המנכ"ל, גם ראש המנהל האזרחי, גם מתאם פעולות הממשלה בשטחים מבקשים לקדם את הנושא הזה והיה לנו קשה מאוד לאשר את שני היועמ"שים האלה והמטרה היא באמת לקדם חוקי סביבה באיו"ש והצלחנו בזה ואני מקווה שברבעון הזה נראה את הדרך ונתחיל לקדם חוקים לפי תעדוף של השר וראש המנהל האזרחי.
<בני אלבז: זה בגדול.
<בני אלבז: בנושא הקדרון, הקמנו צוות לקדרון לאחר שהייתה החלטה משותפת של כל הגורמים באזור לטפל במפגע הכבד הזה.
<בני אלבז: אנחנו ממש עם צוות עם רשות המים, אנחנו הגנת הסביבה, קמ"ט איכות סביבה וכל הגורמים מסביב.
<בני אלבז: המטרה היא באמת ליצור את הצוות ולהתחיל עם הפרוייקט של חיבור הקדרון.
<בני אלבז: אנחנו בשלבים מתקדמים מאוד.
<בני אלבז: כמעט כל שבועיים מתקיימת ישיבה של צוות ההיגוי של הקדרון.
<בני אלבז: מנהל רשות המים מפגין שם לחץ, מאוד מאוד חשוב לו קידום נחל הקדרון ואנחנו שם בהתקדמות רצינית מאוד.
<בני אלבז: אני מאמין שברבעון הזה אנחנו כבר נוכל לדעת לאן הרוח נושבת.
מרדכי יוגב: הכל סגור מצד הרשות הפלשתינית?
<בני אלבז: הכל סגור.
<בני אלבז: הצלחנו לסגור את הכל - - -
מרדכי יוגב: והכוונה היא להניח צינור שיאגם את הכל למטע של נבי מוסא?
<בני אלבז: נבי מוסא ואנחנו לא רוצים להפסיד את המים גם לבקעה.
<בני אלבז: היום מגיעים כ-13 מיליון קוב מאזור נחל הקדרון ועצי התמר בבקעה.
<בני אלבז: יש את החלק היחסי, פלשתינאים, ישראלים, אנחנו נמצא את הדרך שאף צד לא ייפגע ושהבקעה תמשיך לפרוח ולשגשג.
מרדכי יוגב: אז מה לוחות הזמנים?
<בני אלבז: אנחנו מאמינים שבחציון הזה אנחנו נסיים את הנושא של ועדת ההיגוי שתקבע את הנושא התכנוני ואת כל האיגום מסביב.
<בני אלבז: אחר כך ניכנס לאיגום התקציבי.
<בני אלבז: אנחנו בימי החתימה של כל הגורמים הרלוונטיים על הפרוייקט הזה.
<בני אלבז: אני צפיתי כ-3 שנים שהעבודות כבר יחלו ואני מקווה גם שיסתיימו אולי עוד שנה.
מרדכי יוגב: אתה מרכז את זה?
<בני אלבז: גם אני.
<קריאה: מה הוא אמר, לא הבנתי.
מרדכי יוגב: מה שהוא אמר זה שמנהל רשות המים דוחף את הפרוייקט גם כחלק מקידום מים לבקעה.
מרדכי יוגב: נחל קדרון בהסכמה של כל הגורמים יאוגם לתוך צינור שיקלוט את כל מי השופכין ולא יזרום בוואדי - -
<בני אלבז: גם בשטח B.
מרדכי יוגב: - - יאגום את השופכין במעלה הזרם, גם בשטח B, גם מהפלסטינים ויביא את הכל - - -
<בני אלבז: הפלשתינאים התחייבו - - -
<אפרים מן: עד כמה נבי מוסא יכול לקלוט?
<בני אלבז: נבי מוסא צריך להשתדרג.
<בני אלבז: שאלה טובה ועובדים על השדרוג.
<בני אלבז: אנחנו לא - - - על נבי מוסא, אולי הפלשתינאים יקימו שם משהו באזור שלהם, יטפלו בשפכים שלהם.
<בני אלבז: אני מזכיר לכם ש-8500 קוב זורם ביום משטחי הרשות הפלשתינית ו-23 אלף קוב זורם מכיוון ירושלים מזרח לכיוון שלנו עד שהגענו להסכמות כדי ליצור את המצב שהשפכים האלה יהיו להם כמשאב ולא כשפכים, זה היה קשה מאוד.
<בני אלבז: והגענו ליעד הזה, הם הגיעו לחתימה הזאת אחרי הרבה הרבה שנים - - -
מרדכי יוגב: ומה מוערך התקציב?
<בני אלבז: כרגע עוד לא מדובר אבל מעל 500 מיליון ₪.
<בני אלבז: מדובר על משהו כבד מאוד, על השקעה ענקית גם של הפלשתינאים וגם אנחנו.
מרדכי יוגב: מתי אתה אומר, מאי זה זמן שתצליחו - - -
<בני אלבז: אני מקווה שאנחנו בסביבות מאי-יוני נסיים את כל ההערכות ונראה איך אנחנו יוצרים את האיגום התקציבי ולהתחיל להתקדם.
<בני אלבז: אמרתי שמנהל רשות המים רואה את זה כתעדוף מאוד גבוה.
מרדכי יוגב: תזכיר לי את שמו של החדש.
<בני אלבז: גיורא שחם.
מרדכי יוגב: שהוא החליף את משה גרזי שהיה ממלא מקום.
<בני אלבז: נכון מאוד הוא ראש המילת"ב היום, הוא עושה גם עבודה טובה בתחומים האלה.
<בני אלבז: הוא עוזר לנו מאוד מאוד בהרבה תחומים ביהודה ושומרון.
מרדכי יוגב: הוא שותף לפרוייקט הזה גם כי הפרוייקט הזה יקום רק אם יהיה באמת שדרוג נבי מוסא ומט"שים נוספים ברשות הפלשתינית.
<בני אלבז: מט"שים נוספים ברשות, גם היום יש צינור שהשקענו שם 17 מיליון ₪.
מרדכי יוגב: אז אנחנו נשמח לשמוע במחצית 18' על מצב מתקדם יותר של התכנון ולהפוך אותו לתכנית עבודה, לא רק בדפוסים של כסף.
<בני אלבז: צודק במאה אחוז.
מרדכי יוגב: טוב, בדיון הבא נציג אוצר.
מרדכי יוגב: אם חזית בנחלים התחלת בסיום נחלים, נחל חברון.
<בני אלבז: נחל חברון הצלחנו להגיע עם הפלשתינאים על מיקום של שפיכת הרובה.
<בני אלבז: הם קצת נסוגו, אנחנו מקווים לסגור את זה בתקופה הקרובה כך שהרובה יגיע למקום מוסדר.
<בני אלבז: אזור כרמל כבר שופץ ושוקם והיום אפילו יש שם מתקני גם, ניצול גז באתר הישן שהיה שם שסיפק.
<בני אלבז: היום כל אזור חברון שופך פסולת כבר לא בואדיות אלא מעביר את זה לאתר אל מיניה שקולט כ-1000 טון ביום.
<בני אלבז: בכלל, כעיקרון, 2 מיליון פלשתינאים שופכים באתרים מוסדרים.
מרדכי יוגב: אבל נחל חברון מושפע גם מחוסר מט"ש של הביוב.
<בני אלבז: 95% מהנחל הוא שפכים פלשתינאים.
<בני אלבז: 5% הם מההתיישבות הישראלית.
<בני אלבז: אנחנו עושים דיגומים על הנחל, אין היום כרום בנחל, עשינו דיגומים אחרונים והצלחנו לדאוג שמפעלי העורות הפלשתינאים יעבירו את הכרום לרמת חובב.
<בני אלבז: לאחר לחץ כבד הם הבינו שאי אפשר לפגוע כי הסביבה היא לכל האוכלוסיות באזור והם היום מעבירים לרמת חובב את הכרום מתוך מפעלי העורות.
מרדכי יוגב: מה עם ההשקעה שהבנק העולמי היה צריך להשקיע?
<בני אלבז: הבנק העולמי כרגע יש לו בעיה תקציבית להמשך.
<בני אלבז: הוא פרץ את הדרך, הוא סיים את השלב תכנון, יצא למכרזים, כרגע יש לו בעיה תקציבית.
<בני אלבז: גם אנחנו וגם כל המערכות מנסים ללחוץ להתקדם עם הפרוייקט הגדול הזה שנקרא מט"ש חברון שבסופו של המהלך גם היינו רוצים שעוד יישובים יהיו מחוברים אליו כמו קריית ארבע ועוד.
מרדכי יוגב: אז מה שחשבתם שיהיה כבר מכרז עוד לא יצא.
<בני אלבז: עוד לא.
מרדכי יוגב: מה אתם רואים עכשיו, מה האפשרויות?
<בני אלבז: אנחנו לוחצים, אני בקשר צמוד מול הגורמים הבינלאומיים כדי לקדם את הפרוייקט הזה.
<בני אלבז: הפרוייקט הזה הוא מאוד מאוד חשוב לכל האוכלוסיות באזור במיוחד ש-95% נשפך בנחל שפכים פלשתינאים.
<בני אלבז: זה בנחל חברון.
<בני אלבז: בנחל שכם סיימנו - - - נחל שכם, כמו שאתם יודעים, המטרה לשדרג את הנחל ולטפל ביד חנה.
<בני אלבז: השקעה ביד חנה היא מעל כ-300 מיליון ₪.
<בני אלבז: הנושא הזה גם נמצא בשלבים מול אגף התקציבים, איך משפרים את יד חנה - - -
מרדכי יוגב: תכנון כבר קיים לשדרוג מט"ש יד חנה?
<בני אלבז: אושר 2 מיליון ₪ לתכנון, עכשיו, בנושא, ואני מאמין שכבר ייצאו לדרך.
<בני אלבז: אנחנו בלי קשר עשינו עבודות בנובמבר, פתחנו את כל נחל שכם בשיתוף פעולה עם עיריית טול כרם, ניקינו את כל הנחל ובגשם האחרון זה היה בסדר, זה לא היה כמו באל בירה אבל זה היה הרבה הרבה יותר טוב.
מרדכי יוגב: אין שום סיכוי שיוקם מט"ש עליון יותר באזור שכם, היציאות המערביות?
<בני אלבז: תראה, הקמנו שם מט"ש ענק שנקרא מט"ש שכם מערב.
<בני אלבז: אנחנו גם אישרנו להקים מט"ש לצד המזרחי של שכם לשכם מזרח.
<בני אלבז: שם הגרמנים עוד לא החליטו - - -
<קריאה: שכם מערב עובד כבר.
<בני אלבז: שכם מערב עובד והוא יודע, הוא היה גם נדמה לי שם, השקעה אדירה של 14 מיליון אירו, עובד לא ברמה שאנחנו היינו רוצים, אני מקווה שגם פה אנחנו - - -
מרדכי יוגב: כמה זמן הוא עובד?
<בני אלבז: הוא עובד מעל 5 שנים ועובד טוב.
<בני אלבז: אנחנו עכשיו גם מנצלים את השפכים שיוצאים כמשאב והגענו להסכם על הפלשתינאים לגדל שם חקלאות ואנחנו הלכנו על מספר - - - לעשות - - -
מרדכי יוגב: בוא נשאר רק בתכניות הגדולות כי לא נצליח - - -
<בני אלבז: בגדול, זרקתי מה שאנחנו מנסים לנצל את השפכים שזורמים ברמה שניונית - - -
מרדכי יוגב: אז בנחל שכם כל מה שאתם מדברים בשביל למנוע את זיהום השפלה ונחל אלכסנדר אז זה שדרוג מט"ש יד חנה?
<בני אלבז: מט"ש יד חנה ובמקביל - - -
מרדכי יוגב: אנחנו צריכים להביא לישיבה הבאה גם את ראש מילת"ב, את משה גראזי?
<בני אלבז: אני אשמח - - -
מרדכי יוגב: אתה מדבר פה על מספר מט"שים.
מרדכי יוגב: או שאתה מייצג ויודע להגיד תכניות עבודה.
<בני אלבז: אני מייצג את הכל אבל אני אשמח מאוד כי הוא איש קואופרטיבי מאוד ואכפתי.
<בני אלבז: למשל עכשיו הוא אישר לי 1.6 מיליון ₪ לפרוייקט העקר באזור שכם.
<בני אלבז: פרוייקט העקר שבאמת גורם לנו נפגעים כבדים, כבר יצאנו למכרז, אנחנו הולכים לרכוש ל-10 בתי בד על גדות הנחל מיכלי איגום.
<בני אלבז: אנחנו נדאג, יש לנו תכנית, לקחת את העקר גם אולי בפיצוי כספי וגם לקחת את העקר ולפזר אותו לפי הסדר עם הגורמים המקצועיים שעשינו מול המשרד להגנת הסביבה.
<בני אלבז: אני חושב ששם אנחנו נצליח - - -
מרדכי יוגב: אני רואה טיפה, בני, חוסר שקיפות בעדכון למרות שאתה מעדכן התקדמויות בין ישיבה קודמת לישיבה הזאת.
מרדכי יוגב: לגבי נחל שכם דיווחתם אז על עלות של 360 מיליון ₪ - -
<בני אלבז: 343.
מרדכי יוגב: - - עד אפריל 18' וביצוע עד סוף 19'.
מרדכי יוגב: זה מדובר על מה, על מט"ש יד חנה?
<בני אלבז: מט"ש יד חנה, משהו ענק כי כשיש בעיה תקציבית האגף תקציבים רוצה התערבות.
<בני אלבז: אבל התכנון יצא לדרך וכבר מומן וכבר תוקצב וזה יתרון גדול מאוד, אני כבר רואה עור וגידים לפרוייקט.
<בני אלבז: ברגע שיוצא תכנון אני כבר רואה שאפשר להתקדם וזה בשבילי מצויין.
מרדכי יוגב: אז אין צפי כרגע לביצוע?
<בני אלבז: אין צפי לביצוע - -
מרדכי יוגב: לא מתוקצב.
<בני אלבז: - - בגלל זה גם אני מנקה את הנחל בעלויות גבוהות מאוד פעמיים בשנה על חשבוננו, על חשבון המנהל האזרחי.
<בני אלבז: אבל אני גם פה אומר שגם מנהל רשות המים, גם השר וגם כל המערכות רואים בכל הפרוייקטים האלה קידום.
מרדכי יוגב: טוב, אני רק אומר לאסף שנצטרך כתוצאה מזה להביא את ראש מנהל המים, את ראש מילת"ב כדי ש- - - אין לי ספק שלראש מילת"ב אכפת, את גיורא אני מכיר פחות ונצטרך לקבל מהם תשובות יותר משמעותיות.
מרדכי יוגב: אנחנו נשאל את השאלות לוועדה הבאה.
מרדכי יוגב: נחל מכמש.
<בני אלבז: נחל מכמש - המט"ש של בירא סיימתי עכשיו תכנית עם מתכנן והעברתי את התקציב לשנות את המט"ש לרמה שלשונית.
<בני אלבז: היה לי קשה מאוד בכלל להגיע ליעד הזה.
<בני אלבז: הצלחנו לעבות את התכנון, הפרוייקט הזה יעלה כ-5 מיליון ₪.
<בני אלבז: שבוע שעבר הוצאנו מכתב בנושא למצוא איגום תקציבי לפרוייקט הזה, הגדול הזה.
<בני אלבז: אני רק אתן דוגמה למה זה צריך להיות.
<בני אלבז: השבוע הייתה לנו זרימה של שאריות של בוצה למרות שהשבוע הוציאו מעל 14 משאיות בוצה הועברו לאתר תובלן, לקומפוסט אור הועברו 14 משאיות בוצה.
<בני אלבז: אבל אני לא רוצה להגיע ליעד הזה שגם שאריות בוצה, וראיתם את הנחל מה היה השבוע, אנחנו רוצים להגיע לרמה שלשונית וברמה שלשונית 5 מיליון ₪, גם השר, גם מנכ"ל לאיכות הסביבה וגם ראש המנהל וגם - - - רואים את הפרוייקט הזה כפרוייקט שחובה להתקדם איתו ולטפל במים.
מרדכי יוגב: זה מה שאני שואל מה ניצול המים?
<בני אלבז: יש שם כ-6.5 אלף קוב ביום.
<בני אלבז: היו לנו כמה אלטרנטיבות לנצל את המים האלו.
<בני אלבז: אתם יודעים, 2500 מזה זה התיישבות ישראלית וכ-4000-4500 זה פלשתינאים מאל בירה.
<בני אלבז: היום גם ההתיישבות הישראלית מחוברת למט"ש.
<בני אלבז: הספיקה שלו בייחוד אם יש גשם זה עולה ואז זה גולש, אנחנו רוצים לשדרג אותו.
<בני אלבז: לא היו לנו תקלות בשנתיים האחרונות כמעט בכלל במט"ש, הוא מתופקד מצויין.
<בני אלבז: יש לנו בעיות שהמטרה שלי לעשות אותו לשלישוני ולנצל את המים או לכיוון עוג'ה או לכיוון עמק שילה.
<בני אלבז: עוד לא החלטנו לאיזה כיוון ומי ינצל ואיך ינצל את ה-6.5 אלף קוב אבל המטרה באמת לא לשפוך אותם בנחל בכלל.
מרדכי יוגב: יש פה מישהו מבנימין?
מרדכי יוגב: אתה מייצג את המועצה או את הבית ספר - - -
<קריאה: אני מייצג את ה- - -
מרדכי יוגב: אין פה מישהו מבנימין אבל את האינטרס הזה של לקחת את העמק לכיוון עמק שילה לחלקאות - - -
<בני אלבז: אני איתם בקשר מולם.
מרדכי יוגב: אחרי שדב קוזיצ'וב לקח 70 ק"מ ממט"ש נבי מוסא לבקעת הירדן הכל אפשרי, הכל קטן.
<בני אלבז: איש חזון.
מרדכי יוגב: אני מודה שאני את הנושא למדתי ממנו לפני 10 שנים, כן.
מרדכי יוגב: קידוח אופקי, שימוש בכל מיני אנרגיות, כן, אתם יכולים גם לייצר חשמל תוך כדי, כן.
<בני אלבז: בנושא המפגעים הסביבתיים אז אני רוצה לציין שהיום אין בזכות יחידת הפיקוח, מרקו שיושב פה, נסגרו בשנים האחרונות מעל 400 מפחמות - - -
מרדכי יוגב: דקה, לא סיימת את הנחל המסריח, חרמיה.
<בני אלבז: ואדי חרמיה.
<בני אלבז: ואדי חרמיה אני גם אז הדגשתי בדיון הקודם, גם השר במפגשים שלו עם - - - במרוקו, הצוות היה אצלנו פה, קיבל את העלויות שאנחנו רוצים לטפל בואדי חרמיה, עלות של 22 מיליון $.
<בני אלבז: אנחנו, ופה אני רציתי להדגיש, אנחנו בשלבי סיום של הצעת המחליטים.
<בני אלבז: גם המשרד להגנת הסביבה וגם המנהל האזרחי והמתפ"ש בשלבי סיום של הצבעת המחליטים, ממש בשלבי סיום, כדי להעלות אותה לממשלה כאשר ואדי חרמיה זה אחד מהפרוייקטים שמובילים בתוך הצעת המחליטים - - -
מרדכי יוגב: שמי יממן?
<בני אלבז: יש לנו בקרן כ-100 מיליון ₪.
<בני אלבז: המטרה היא לבקש מהממשלה - - -
מרדכי יוגב: קרן של מתפ"ש.